

**Billund lokalafdeling**

**Indbyder alle interesserede til en gratis formiddag.**

**Hørespecialist Renè Kongedam fra firmaet ”Cochlear” gæster**

**Billund Høreforening mandag den 30. september kl. 9.30 til ca.12.30.**

**Arrangementet foregår i Vorbasse Sognehus, Kirkegade 19, Vorbasse,**

**og det starter med rundstykker kl. 9.30 og slutter med frokost ca. kl. 12.00.**

**Renè Kongedam har 30 års erfaring inden for høreområdet dansk**

**”audiologi”, og han vil give et indblik i hvordan vores fine hørelse er opbygget**

**og fungerer, og ikke mindst belyse hvilke muligheder man som svært**

**hørehæmmet har, når høreapparater ikke længere er tilstrækkeligt.**

**Et billede, der indeholder Ansigt, person, tøj, menneske

Automatisk genereret beskrivelseVi er bevilget midler gennem Dansk Handicap- forbund, således, at vi som lokalforening kan indbyde folk med en kompliceret hørelse til et arrangement med en af de bedste specialister.**

**Skulle du have kendskab til nogen, som i deres hverdag føler sig ensomme, selvom de benytter høreapparater, så sig det til dem, ja måske også deres pårørende, at de er meget velkommen.**

**Måske får man en ny viden om høretab, og om hvilke redskaber man evt. kunne få gavn af.**

**Renè vil prøve at få en med, som han har hjulpet med vejledning om ”cochlear-implant”, og som er kommet tilbage på arbejdsmarkedet. Tilmelding til arrangementet skal ske senest torsdag den 26. september til Kristian Hansen på mail:** [**karinogkristian@gmail.com**](mailto:karinogkristian@gmail.com) **eller tlf. 30128351, hvor man også kan få yderligere oplysninger om arrangementet. Der er naturligvis både teleslynge og skrivetolkning.**

**Mange venlige hilsner**

**Billund Høreforening**

***Høreforeningens hjemmeside er:*** [***www.billund-hoereforening.dk***](http://www.billund-hoereforening.dk)